পূৰবী বৰুৱা এগৰাকী ওডিচি আৰু সত্ৰীয়া নৃত্য শিল্পী। দেওধানী নৃত্য বিষয়ত গৱেষণা কৰি পি এইচ ডি ডিগ্ৰী লাভ কৰিছে নৃত্যশিল্পীগৰাকীয়ে। কিন্তু এইগৰাকী প্ৰতিভাশালী শিল্পীৰ জীৱনলৈ এদিন নামি আহিছিল বিভীষিকা।
চেপ্তিচেমিয়াত ভোগা নৃত্য শিল্পী পূৰবী বৰুৱাই নিজৰ জীৱনটোক প্ৰত্যাহ্বান হিচাপে গ্ৰহণ কৰিছে। নৃত্যৰ প্ৰতি তেওঁৰ সমৰ্পিত প্ৰাণ। সেয়েহে নৃত্যৰ জৰিয়তে পুনৰ কৰ্মজীৱন আৰম্ভ কৰিব বিচাৰিছে পূৰবী বৰুৱাই। গুৱাহাটী প্ৰেছ ক্লাৱত বুধবাৰে অনুষ্ঠিত এখন সংবাদ মেলত এই কথা সদৰী কৰিছে নৃত্যশিল্পীগৰাকীয়ে।
পূৰবী বৰুৱাই যথাৰ্থভাৱেই প্ৰতিভাৰ স্বীকৃতিও লাভ কৰিছিল। ২০১২ চনত ইষ্ট'নিয়াৰ টাৰ্টু বিশ্ববিদ্যালয়ৰ এগৰাকী ভিজিটিং পি এইচ ডি পণ্ডিত হিচাপে গৱেষণাৰ বাবে ডৰা গৱেষণা ফেল'শ্বিপ লাভ কৰা তেওঁ হৈছে প্ৰথমগৰাকী অসমীয়া মহিলা।
এই ছেগতে সমূহ অসমবাসী ৰাইজলৈ কৃতজ্ঞতা জ্ঞাপন কৰিছে নৃত্যশিল্পী গৰাকীয়ে। নৃত্যৰ জৰিয়তে মানুহক সহায় কৰাৰ পৰিকল্পনা হাতত লৈছে পূৰবী বৰুৱাই। ইতিমধ্যে তেওঁ নৃত্যৰ এখন বিদ্যালয়ো আৰম্ভ কৰিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
